Часопіс Маладосцьздаецца, паспяхова рашае задачу, пра якую пісаў Якуб Колас. Ён рашае яе для кожнага новага пакалення — гэтую задачу выхавання сапраўднага чалавека чэснай адданай працы і шматграннай дзейнасці. Пра гэта і гаварылі прысутныя. Рэдактар аддзела прозы ў 1980-х Васіль Гігевіч не толькі ўспомніў, як працавалася ў яго Маладосці але і пахваліў Маладосць сённяшнюю, у прыватнасці, адмысловы юбілейны нумар. Дырэктар выдавецтва Мастацкая літаратура Алесь Бадак, які таксама працаваў у Маладосці адзначыў крэатыўнасць рэдакцыі і гарантаваную неўміручасць выдання. Прадстаўнік партнёраў па рубрыцы Cathedra і конкурсу БрамаМар дацэнт кафедры літаратурна-мастацкай крытыкі Інстытута журналістыкі БДУ Уладзімір Капцаў распавёў пра плённае супрацоўніцтва. Ад імя філфака БДУ выступіў дацэнт кафедры гісторыі беларускай літаратуры Ігар Запрудскі, таксама былы маладосцевец які у асобах намаляваў былы склад рэдакцыі — пад кіраўніцтвам Раісы Баравіковай. Ад імя сённяшніх аўтараў Маладосці слова меў заўзятар і калумніст часопіса, аўтар Крэсак жыцця Канстанцін Касяк. Сусед па рэдакцыйным памяшканні намеснік галоўнага рэдактара часопіса Вожык Аляксандр Каршакевіч прэзентаваў удзельнікам сустрэчы і рэдакцыі часопіса тонкі інтэлігентны гумар. 